બ્રિટિશ એશિયન વીકલી ન્યૂઝ પેપર ઈસ્ટર્ન આઈ દ્વારા ભારતીય સિનેમાના સો વર્ષ થવાના ઉપલક્ષ્યે એક સર્વે કરાવ્યુ હતું. તેમાં સદીના મહાનાયક અમિતાભ બચ્ચન પ્રથમ સ્થાને રહ્યાં છે કે જે ભારત માટે એક ગૌરવની બાબત છે. અમિતાભને આ સન્માન ભારતીય સિનેમામાં છેલ્લા ચાલીસ વર્ષોમાં સતત પોતાનો ફાળો આપવા બદલ અપાયું છે. અમિતાભે શોલે અને દીવાર જેવી ક્લાસિક ફિલ્મો આપી છે, તો બીજી બાજુ તેમણે કેબીસી દ્વારા ટેલીવિઝન જેવા નાના પડદાને પણ ગ્લૅમરસ બનાવી દીધો.